לילי פהר

לילי פהר (במקור ליוויה קליין, בהונגרית: Fehér Lili; בודפשט, 8 באפריל 1899<ref></ref> – בודפשט, 9 בינואר 1948)<ref></ref> הייתה שחקנית תיאטרון וקולנוע וסופרת יהודייה-הונגרייה.

== ביוגרפיה ==
לילי קליין נולדה במשפחה יהודית כבתם של דיולה קליין (1869–1930)<ref></ref> ושל יוהנה באלוג. אביה היה אזרח מאוד מכובד של בודפשט, סוחר רהיטים עשיר. בעלה הראשון היה הסוחר אימרה פהר, לו נישאה ב-2 באוגוסט 1917, וממנו התגרשה ב-1921. בעלה השני היה השחקן שאנדור פטי (במקור קניצר), אבל גם נישואים אלה הסתיימו בגירושים. כשחקנית, היא סיימה את בית הספר המפורסם למשחק של קלמן רוז'אהאדי. פהר נחשבה לשחקנית המכוערת ביותר בחיי התיאטרון של אותה תקופה. היא אמרה על כך:

פהר התחילה את הקריירה שלה
* ב"תיאטרון שדרות אנדראשי" (Andrássy úti Színház)
* וב"במה חדשה" (Új Színpad) ברחוב אקצפה (Akácfa utca)
* בשנת 1934, חתמה חוזה עם התיאטרון ההונגרי
* בשנת 1935 עם "תיאטרון ככר בתלן" (Bethlen-téri Szinház)
* ב-1936 הופיעה בתיאטרון קיראי וב"קומדיה"
* משנת 1937 ב"תיאטרון רויאל"
* משנת 1941, (למעשה כבר משנת 1939 לא עבדה של יהדותה) כבר לא הייתה יכולה להופיע על הבמות הכלליות, אלא בתיאטרון גולדמארק בפני קהל יהודי בלבד במסגרת הפעילות האמנותית של אומיקה - ההתאחדות הלאומית היהודית-הונגרית לחינוך. היא הופיעה בעיקר בקומדיות ובתפקידי אופי. הביקורת של תקופתה כתבה עליה:

בשל בעיותיה האישיות והכלכליות, כמו גם חוסר התקווה המקצועי, היא ניסתה להתאבד ב-1937, אך ניצלה. כתביה האוטוביוגרפיים פורסמו במהדורה פרטית. בספרה "השחקנית הכי מכוערת בבודפשט" (A legcsúnyább pesti színésznő), שפורסם ב-1943, קיבלו מקום גם חלקים מיצירותיהם של לילי ברודי, מיקלוש קירטי, ארנה ספ, אישטוואן לוקאץ' ואנדור פינקשטי. ספרה השני "שמי לא שווה . . . – יומנה של יהודייה נמלטת" (Nem ér a nevem... – Egy szökött zsidó naplója) יצא לאור בסתיו 1945 ובו כתבה על הטלאות והמרירות של שנת המלחמה האחרונה תחת הכיבוש הגרמני. משנת 1946, היא קיבלה אמנם חוזה אצל טמאש מאיור ובכך הפכה לחברה בתיאטרון הלאומי, אך היא לא קיבלה ממנו תפקיד. ככל הנראה בגלל השמטתה וההתעלמות ממנה, היא התאבדה בינואר 1948.

פהר הובאה למנוחות בבית הקברות היהודי ברחוב קוזמה בבודפשט.

== תפקידי תיאטרון (חלקי) ==
<div class="mw-content-ltr">

== סרטיה ==
* ויקה, החותרת הפראית (1933) - עובדת ניקיון
* בתו של רוטשילד (1934)
* מאמי (1937) - המועמדת לאומנת
* 300,000 פנגו ברחוב (1937) - הגברת במכבסה
* ה-111 (1938)

== ספריה ==
* השחקנית הכי מכוערת בבודפשט (1943)
* שמי לא שווה את זה. . . – יומנה של יהודייה נמלטת (1945)

== לקריאה נוספת ==
* הונגריה, (כרך 42, מספר 294) 25.12.1935 - האם יופי משמח אותך? "שלוש הגרציות" היופי והכיעור על סוד החיים המחייכים - מריה טשנאדי פקטה, בשקה שמעון ולילי פהר על הצלחות של נשים
* כתב העת חיי תיאטרון - 1933/4 - השחקנית הכי מכוערת מפשט
* כתב העת חיי תיאטרון - 1936/5 - הכי מכוערת - נכתב על ידי ארנה ספ
* אשט, אוקטובר 1937 (כרך 28, מספר 226) - הטרגדיה של השחקנית הכי מכוערת בבודפשט - מדוע התאבדה לילי פהר?
* [https://szinhaziintezet.hu/hu?option=com_content&view=article&id=221&Itemid=764 מאגר התיאטרון]. המוזיאון והמכון לתולדות התיאטרון בהונגריה

== קישורים חיצוניים ==

* [https://mazsihisz.hu/hirek-a-zsido-vilagbol/omike/harsanyi-laszlo-zsido-muveszek-a-viharban-40-resz-feher-lili לילי פהר] - ביוגרפיה באתר התאחדות הקהילות היהודיות בהונגריה
* [https://olvassbele.com/2022/03/23/a-legcsunyabbnak-mondott-szineszno-feher-lili/ לילי פהר וספרה]
* לילי פהר באתר hangosfilm.hu

== הערות שוליים ==

קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:בודפשט: אישים
קטגוריה:יהדות בודפשט
קטגוריה:יהודיות הונגריות
קטגוריה:משתתפי פעילות האומנות אומיקה
קטגוריה:מתאבדים: אמנים
קטגוריה:ניצולות השואה
קטגוריה:סופרות יהודיות הונגריות
קטגוריה:סופרים הונגרים
קטגוריה:שחקניות קולנוע וטלוויזיה יהודיות הונגריות
קטגוריה:שחקניות תיאטרון יהודיות הונגריות
קטגוריה:ילידות 1899
קטגוריה:נפטרות ב-1948